สวัสดีค่ะ มีข้อสงสัยว่าระหว่างที่ฝังยาคุมกำเนิดแบบ3ปีอยู่เเล้วมีเลือดออกกระปริบกระปรอย จะสามารถหลั่งในระหว่างที่มีเลือดออกอยู่ได้ไหมคะ จะสามารถทำให้ตั้งครรภ์ได้รึป่าวคะ
สวัสดีค่ะ การใช้ยาคุมกำเนิดแบบฝังนั้น ควรจะเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%โดยระหว่างการฝังยา อาจมีผลข้างเคียงจากยาที่พบได้เช่นเลือดออกกระปริดกระปรอยทางช่องคลอด ประจำเดือนมาไม่สม่ำเสมอหรือขาดหายไปในระหว่างที่มีเลือดออกแบบกระปริดกระปรอยอยู่นั้น ควรงดการมีเพศสัมพันธ์ไปก่อน ถึงแม้ว่าการมีเพศสัมพันธ์ในช่วงนี้ก็ไม่น่าจะทำให้เกิดการตั้งครรภ์ และสังเกตอาการ ถ้าเลือดออกมาก หรือออกติดต่อกันเกิน 7 วันขึ้นไปแล้วนั้น ควรไปพบแพทย์เพื่อตรวจหาสาเหตุอื่นๆนอกเหนือจากผลข้างเคียงยาที่อาจทำให้มีเลือดออกผิดปกติทางช่องคลอดได้